Մ.թ.ա. 13-րդ դարի կեսերին ավարտվել է Հայկական լեռնաշխարհում ստեղծված հայոց հնագույն պետության` Միտանիի /Խուրրի-Միտանի/ պատմությունը: Մ.թ.ա. 3-րդ հազարամյակի սկզբներից սկսված սեմական ցեղերի ներհոսքը դեպի խուրրիաբնակ Հյուսիսային Միջագետք, Հարավային Միջագետք, Հայկական լեռնաշխարհի հարավային մասեր, Միջերկրական ծովի արևելյան ափամերձ շրջաններ` Պաղեստին, Սիրիա, Հորդանան, Փյունիկիա / Լիբանան/ և այլ տարածքներ էլ ավելի է ուժեղացել Միտանիի թուլացումից և անկումից հետո: